CELEX: 32017D2165
Language: lt
Date: 2017-11-17 00:00:00
Title: 2017 m. lapkričio 17 d. Komisijos įgyvendinimo sprendimas (ES) 2017/2165, kuriuo patvirtinamas afrikinio kiaulių maro likvidavimo laukinių kiaulių populiacijoje tam tikrose Čekijos srityse planas (pranešta dokumentu Nr. C(2017) 7536) (Tekstas svarbus EEE. )

21.11.2017   
            
            
               LT
            
            
               Europos Sąjungos oficialusis leidinys
            
            
               L 304/55
            
         KOMISIJOS ĮGYVENDINIMO SPRENDIMAS (ES) 2017/2165
   2017 m. lapkričio 17 d.
   kuriuo patvirtinamas afrikinio kiaulių maro likvidavimo laukinių kiaulių populiacijoje tam tikrose Čekijos srityse planas
   
      
         (pranešta dokumentu Nr. C(2017) 7536)
      
   
   (Tekstas autentiškas tik čekų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 27 d. Tarybos direktyvą 2002/60/EB, nustatančią konkrečias nuostatas dėl afrikinio kiaulių maro kontrolės ir iš dalies pakeičiančią Direktyvos 92/119/EEB nuostatas dėl Tešeno ligos ir afrikinio kiaulių maro (1), ypač į jos 16 straipsnio 1 dalies antrą pastraipą,
   kadangi:
   
               (1)
            
            
               Direktyva 2002/60/EB nustatytos būtiniausios afrikinio kiaulių maro kontrolės Sąjungoje priemonės, įskaitant priemones, taikytinas patvirtinus afrikinio kiaulių maro atvejį laukinių kiaulių populiacijoje;
            
         
               (2)
            
            
               2017 m. Čekija pranešė Komisijai apie afrikinio kiaulių maro atvejus laukinių kiaulių populiacijoje ir ėmėsi Direktyvoje 2002/60/EB nustatytų ligos kontrolės priemonių;
            
         
               (3)
            
            
               atsižvelgdama į esamą epidemiologinę padėtį, Čekija pagal Direktyvą 2002/60/EB pateikė Komisijai afrikinio kiaulių maro likvidavimo planą (toliau – likvidavimo planas);
            
         
               (4)
            
            
               siekiant nustatyti tinkamas gyvūnų sveikatos kontrolės priemones ir užkirsti kelią ligos plitimui Komisijos įgyvendinimo sprendimo 2014/709/ES (2) priede buvo nustatytas didelės rizikos sričių Sąjungos sąrašas. Įgyvendinimo sprendimo 2014/709/ES priedas neseniai buvo iš dalies pakeistas Komisijos įgyvendinimo sprendimu (ES) 2017/1850 (3), siekiant, be kita ko, atsižvelgti į neseniai nustatytus afrikinio kiaulių maro atvejus laukinių kiaulių populiacijoje Čekijoje ir į to priedo I ir II dalis buvo įtrauktos užkrėstos Čekijos sritys;
            
         
               (5)
            
            
               Komisija išnagrinėjo likvidavimo planą ir nusprendė, kad jis atitinka Direktyvos 2002/60/EB 16 straipsnyje nustatytus reikalavimus. Todėl jis turėtų būti atitinkamai iš dalies patvirtintas;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Patvirtinamas 2017 m. spalio 24 d. Čekijos pateiktas afrikinio kiaulių maro laukinių kiaulių populiacijoje užkrėstose tos valstybės narės srityse likvidavimo planas.
   2 straipsnis
   Čekija priima įstatymus ir kitus teisės aktus, kurie būtini 1 straipsnyje nurodytam likvidavimo planui įgyvendinti iki 2017 m. gruodžio 1 d.
   3 straipsnis
   Šis sprendimas skirtas Čekijos Respublikai.
   
      Priimta Briuselyje 2017 m. lapkričio 17 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 192, 2002 7 20, p. 27.
   
   
      (2)  2014 m. spalio 9 d. Komisijos įgyvendinimo sprendimas 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse, ir kuriuo panaikinamas Įgyvendinimo sprendimas 2014/178/ES (OL L 295, 2014 10 11, p. 63).
   
      (3)  2017 m. spalio 11 d. Komisijos įgyvendinimo sprendimas (ES) 2017/1850, kuriuo iš dalies keičiamas Įgyvendinimo sprendimas 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse (OL L 264, 2017 10 13, p. 7).